EkBass/fiwiki-20250220-pages-articles huggingface dataset:
Slovakian vaakuna

Slovakian vaakuna on Slovakian tunnus. Vaakuna määritellään perustuslaissa lipun, hymnin ja kansallisen sinetin ohella. Vaakunasta tuli itsenäisen Slovakian symboli 1. tammikuuta 1993. Vaakunassa on punaisella pohjalla hopeinen kaksoisristi, joka kohoaa kolmen sinisen vuoren huipun keskeltä. Risti on Lothringenin risti, jossa alempi poikkiristi on ylempää pidempi. Kristinuskon slaaveille tuoneet Kyrillos ja Methodios käyttivät perinteen mukaan tällaista ristiä. Kolme vuorta symbolisoivat Slovakian kolmea vuoristoketjua, Ylä-Tatraa, Matala-Tatraa ja Malá Fatraa. Vaakunaa käytetään myös osana Slovakian lipussa. Kansallisessa sinetissä vaakunaa ympäröi teksti ”Slovenská Republika”, ”Slovakian tasavalta”. ==Katso myös== * Slovakian lippu * Heraldiikka == Lähteet == ==Aiheesta muualla== * http://www.telecom.gov.sk/externe/znamky/1993/9302e.html Luokka:Valtioiden vaakunat vaakuna
Suomen elokuvatoimistojen liitto

Suomen elokuvatoimistojen liitto SEL ry on elokuvateatterielokuvien ja kuvatallenteiden maahantuojien ja levittäjien yhdistys. Sen tarkoitus on edistää alan tervettä kehitystä sekä estää vilpillistä kilpailua. Yhdistyksen jäsenenä on 20 yritystä. Yhdistys on perustettu vuonna 1937 ja se toimi vuoteen 1964 saakka nimellä Suomen Filmivuokraajaliitto. Yhdistys on Suomen Filmikamari ry:n jäsen. Yhdistyksen puheenjohtaja on Katarina Nyman, varapuheenjohtaja Mika Nieminen ja toiminnanjohtajana on Tero Koistinen. Yhdistyksen ruotsinkielinen nimi on Finlands Filmbyråers Förbund ja englanninkielinen nimi on The Finnish Film Distributors´ Association. Filmikamari: Suomen elokuvatoimistojen liitto SEL ry, katsottu 15.5.2020 == Lähteet == == Aiheesta muualla == * Filmikamari: Suomen elokuvatoimistojen liitto SEL ry kotisivut Luokka:Suomalaiset elokuva-alan järjestöt
Suomen filmivalmistajien liitto

Suomen filmivalmistajien liitto SFVL ry on vuosien 1945–1990 välillä toiminut elokuvatuotantoyhtiöiden etujärjestö. Järjestön aktiivinen toiminta yhdistettiin Suomen elokuvatuottajien keskusliittoon vuonna 1990. Järjestö oli myös Suomen Filmikamarin jäsen. Suomen filmikamari ry:n toimintakertomus 2006 , katsottu 19.10.2007 Kari Uusitalo: Suomalaisen elokuvan vuosikymmenet. Johdatus kotimaisen elokuvan ja elokuva-alan historiaan 1896–1963 (Otava, 1965) – s. 139, SFVL:n perustamisvuosi == Lähteet == Luokka:Suomalaiset elokuva-alan järjestöt
Thomas Brackett Reed

Thomas Brackett Reed (18. lokakuuta 1839 Portland, Maine – 7. joulukuuta 1902 Washington, D.C.) oli yhdysvaltalainen lakimies ja poliitikko Mainen osavaltiosta. Hän toimi edustajainhuoneen puhemiehenä vuosina 1889–1891 ja 1895–1899. Reed valittiin Mainen osavaltion edustajainhuoneeseen vuonna 1868 ja senaattiin 1870. Hänet valittiin republikaanipuolueen jäsenenä Yhdysvaltain edustajainhuoneeseen, jossa hän istui vuosina 1877–1899. Erottuaan edustajainhuoneesta Reed muutti New Yorkiin ja ryhtyi taas toimimaan lakimiehenä. == Lähteet == ==Aiheesta muualla== *Henkilöartikkeli Thomas Reedistä kongressin sivuilla Luokka:Yhdysvaltain edustajainhuoneen puhemiehet Luokka:Yhdysvaltalaiset republikaanipoliitikot Luokka:Yhdysvaltalaiset juristit Luokka:Vuonna 1839 syntyneet Luokka:Vuonna 1902 kuolleet
Olivera Jevtić

Olivera Jevtić (s. 24. heinäkuuta 1977) on serbialainen kestävyysjuoksija, joka on keskittynyt pääasiassa maratonille. Jevtić pitää hallussaan maratonin Serbian ennätystä ajalla 2.25.23, jonka hän juoksi Rotterdamin maratonilla 2003. Jevtić voitti EM-kisoissa 2006 Serbian kaikkien aikojen ensimmäisen EM- mitalin juostuaan maratonilla hopeaa. Jevtić oli Ateenan olympialaisissa 2004 parhaana eurooppalaisena kuudes naisten maratonissa, edustaen tuolloista Serbia ja Montenegron valtioliittoa. ==Saavutuksia== * EM-hopea maratonilta 2006 * 6. sija maratonilta kesäkisoista 2004 * Amsterdamin maratonin voitto vuodelta 2003 * 3. New Yorkin maratonilla 2002 * Junioreiden EM-hopeaa 10 000 metriltä ja -pronssia 3 000 metriltä vuodelta 1995 * Junioreiden MM-hopeaa 5 000 metriltä vuodelta 1996 ==Ennätykset== * 800 metrin juoksu: 2.12,41 * 1500 metrin juoksu: 4.16,16 * 3000 metrin juoksu: 8.59,21 * 5000 metrin juoksu: 15.11,25 * 10000 metrin juoksu: 31.29,65 * 10 kilometrin juoksu: 31.31 * 15 kilometrin juoksu: 49.06 * 20 kilometrin juoksu: 1.07.41 * Puolimaraton: 1.09.18 * 25 kilometrin juoksu: 1.25.36 * 30 kilometrin juoksu: 1.44.18 * Maraton: 2.25.23 ==Lähteet== * Luokka:Serbialaiset kestävyysjuoksijat Luokka:Vuonna 1977 syntyneet Luokka:Elävät henkilöt
Doris Singleton

Dorthea eli Doris Singleton (28. syyskuuta 1919 – 26. kesäkuuta 2012) oli yhdysvaltalainen näyttelijä. Hänet muistetaan Caroline Applebyn roolista televisiosarjasta I Love Lucy. Singleton syntyi New Yorkissa ja toimi 1930-luvun lopulla laulajana Art Jarrettin kokoonpanossa. Hän myös tanssi kolmen kauden ajan New Yorkin baletissa. Hänen vierailunsa radioshow My Favorite Husbandissa vuonna 1948 oli lähtölaukaus hänen ja Lucille Ballin väliselle yhteistyölle. Singleton teki ensiesiintymisensä televisiossa vuonna 1953. Hänellä oli useita vierailevia tähteyksiä ennen vetäytymistä 1980-luvulla. Hän oli vuodesta 1941 naimisissa Charles Isaacsin kanssa; mies kuoli 13. joulukuuta 2002. Singleton kuoli kesäkuussa 2012. == Lähteet == Luokka:Yhdysvaltalaiset näyttelijät Luokka:Vuonna 1919 syntyneet Luokka:Vuonna 2012 kuolleet
Shirley Mitchell

Shirley Mitchell (4. marraskuuta 1919 Toledo, Ohio – 11. marraskuuta 2013 Westwood, Kalifornia) oli yhdysvaltalainen näyttelijä. Hän opiskeli Toledon ja Michiganin yliopistoissa. Mitchell tulkitsi ensimmäisen virallisen roolinsa vuonna 1944. Hän tuli tunnetuksi sekä televisiosta, radiosta että elokuvista, ja 1950-luvulla hän aloitti Marion Strongin esittämisen televisiosarjassa I Love Lucy. Mitchell solmi vuonna 1992 kypsän iän avioliiton säveltäjä Jay Livingstonin kanssa. Hän jäi leskeksi lokakuussa 2001. Mitchellillä oli lapsia aiemmasta avioliitosta. ==Lähteet== Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset radionäyttelijät Luokka:Vuonna 1919 syntyneet Luokka:Vuonna 2013 kuolleet
Wolf Kahn

Wolf Kahn (4. lokakuuta 1927 – 15. maaliskuuta 2020) oli yhdysvaltalainen taidemaalari. Hän syntyi Stuttgartissa, pakeni vuonna 1939 Englantiin ja on asunut vuodesta 1940 Yhdysvalloissa. Kahn valmistui New Yorkin High School of Music & Artista ja jatkoi opintojaan abstraktin ekspressionisti Hans Hofmannin johdolla. Hän aloitti työnsä Hofmannin avustajana ja sai kandidaatinarvon Chicagon yliopistosta vuonna 1951. Kahn meni kesällä 1957 Italiassa naimisiin toisen tunnetun kuvataiteilijan, Emily Masonin kanssa. Parilla on yhdessä tyttäret Cecily ja Melany. Kahn tunnetaan hänen tyylillisesti realistisista, luonnonläheisistä teoksistaan. ==Lähteet== Luokka:Yhdysvaltalaiset taidemaalarit Luokka:Vuonna 1927 syntyneet Luokka:Vuonna 2020 kuolleet
Albrecht Adam

Albrecht Adam (s. 16. huhtikuuta 1786, Nördlingen – k. 28. elokuuta 1862, München) oli saksalainen taidemaalari. Hän aloitti opintonsa Nürnbergissä, johon hän lähti vuonna 1803, ja asui vuodesta 1815 Münchenissä. Myös Adamin pojat Benno, Eugen ja Franz olivat kuvataiteilijoita. Luokka:Saksalaiset taidemaalarit Luokka:Vuonna 1786 syntyneet Luokka:Vuonna 1862 kuolleet
Dong Yuan

Dong Yuan (董源; n. 934 – noin 962) oli kiinalainen kuvataiteilija. Hän kuului maisemamaalauksen varhaisiin mestareihin. Dong Yuan vaikutti eteläisen Tangin kuningaskunnassa Viiden dynastian ja Kymmenen kuningaskunnan aikakautena. Hän oli kotoisin Nanjingista Jiangsun provinssista, joka oli kulttuurin ja taiteiden keskus. Hänet tunnettiin sekä hahmo- että maisemamaalauksistaan, ja hänen elegantti tyylinsä oli esimerkkinä useille kiinalaisille taiteilijoille seuraavan yhdeksänsadan vuoden aikana. Hän ja hänen oppilaansa Ju Ran olivat eteläisen Kiinan maalaustyylin kehittäjiä, ja yhdessä pohjoisen tyylisuunnan edustajien Jing Haon ja Guang Tongin kanssa he muodostivat aikansa merkittävimpien taiteilijoiden ryhmän. Useiden kiinalaisten taiteilijoiden tavoin hänen taitonsa perustuivat Li Sixunin ja Wang Wein tyyliin. Hän kuitenkin lisäsi tyyliin useita uusia tekniikoita, kuten hienostuneemman perspektiivin, pointillismin ja ristikkäisen viivavarjostuksen. Luokka:Kiinalaiset taidemaalarit
Purfleet

Purfleet on noin asukkaan kaupunki Thurrockin yhtenäishallintopiirissä, Essexin kreivikunnassa, Itä-Englannissa. Se sijaitsee A13-tien ja Thamesjoen eteläpuolella, Suur-Lontoon rajojen tuntumassa. Eteläisessä Purfleetissä on teollisuutta. Vuodesta 1921 vuoteen 1936 Purfleet muodosti Essexin taajaman (urban district), johon kuuluivat Aveleyn, West Thurrockin ja South Ockendonin kunnat (parish). Alueen pinta-ala oli 8 900 eekkeriä ja vuonna 1931 asukkaita siellä oli 8 511\. Kunnat ja taajama lakkautettiin vuonna 1936 ja liitettiin osaksi Thurrockin taajamaa. Toukokuussa 2019 Thurrockin piirivaltuusto ilmoitti 1 miljardi puntaa maksavasta ja 10–15 vuotta kestävästä kehityshankkeesta, jonka myötä kaupunkiin rakennetaan uutta kotia, joenvarsibulevardi, yliopiston kampusalue sekä elokuva- ja televisiostudio ja sen nimi muuttuu Purfleet-on-Thamesiksi. == Katso myös == *Purfleetin rautatieasema == Lähteet == == Aiheesta muualla == *Purfleet - White's Directory of Essex, 1848 Luokka:Asutut paikat Essexissä Luokka:Englannin kaupungit
Jacob Philipp Hackert

Jacob Philipp Hackert (15. syyskuuta 1737 Prenzlau – 28. huhtikuuta 1807 San Piero di Careggio) oli saksalainen taidemaalari, joka kuului maisemamaalauksillaan klassimin keskeisiin edustajiin. Prenzlaussa syntynyt Hackert lähti vuonna 1768 Roomaan. Hän vietti huomattavan osan myöhemmästä urastaan Tivolissa ja myös kuoli Italiassa, lähellä Firenzeä. Johann Wolfgang von Goethe oli Hackertin ystävä ja kirjoitti tämän elämäkerran vuonna 1811. Luokka:Saksalaiset taidemaalarit Luokka:Vuonna 1737 syntyneet Luokka:Vuonna 1807 kuolleet
Osa-aikaeläke

Osa-aikaeläke oli työeläkkeiden etuuslaji, jonka osittainen varhennettu vanhuuseläke korvasi vuoden 2017 eläkeuudistuksessa. Viimeiset osa- aikaeläkkeet alkoivat 1.1.2017. Osa-aikaeläkkeitä voi vielä olla maksussa vuonna 2023. Vuoden 2020 lopussa osa-aikaeläkkeen saajia oli enää alle 300. Osa-aikaeläkkeen ideana oli se, että henkilö on osaksi eläkkeellä ja osaksi työelämässä. Loppuvaiheessa osa-aikaeläkkeen ikäraja oli 61 vuotta. Osa- aikaeläkkeestä oli sovittava työnantajan kanssa, sitä ei siis saanut automaattisesti niin halutessaan. Osa-aikatyöltä vaadittiin, että ansiotulon piti vähentyä 35–70 prosenttiin kokoaikatyön vakiintuneesta ansiosta. Ansion vähennyksen piti vastata työajan lyhennystä. Osa-aikaeläkkeen määrä oli puolet kokoaikatyön ja osa-aikatyön ansioiden erotuksesta. ==Lähteet== * Työeläke.fi ===Viitteet=== Luokka:Eläkkeet
Johan Hedberg

Johan Hedberg (s. 5. toukokuuta 1973 Leksand, Ruotsi) on ruotsalainen entinen jääkiekkomaalivahti. Philadelphia Flyers varasi Hedbergin NHL:n varaustilaisuudessa 1994 sijalla 218. Hän ei kuitenkaan tehnyt Flyersin kanssa sopimusta, vaan pelasi Elitserienissä vielä neljä kautta. Hedberg siirtyi Pohjois-Amerikan farmiliigoihin hakemaan peliaikaa NHL:ssä, ja kaudeksi 2000–2001 hän teki sopimuksen Pittsburgh Penguinsin kanssa, ja vakiinnutti kauden loppuun mennessä ykkösmaalivahdin paikan Jean-Sébastien Aubinin ja Garth Snown edestä. 2003–2004 Hedberg myytiin Vancouver Canucksiin, jossa hän jäi kakkosmaalivahdiksi. Työsulkukauden hän pelasi kasvattajaseurassaan Leksandissa, ja palasi seuraavaksi kaudeksi Dallas Starsin kakkosmaalivahdiksi. Sama rooli jatkui Atlanta Thrashersissa, jossa hän toimi Kari Lehtosen tuuraajana. Atlantasta hän siirtyi New Jersey Devilsiin ja työskenteli Martin Brodeurin parina. == Lähteet == * Jatkoaika.com * * Luokka:Ruotsalaiset jääkiekkomaalivahdit Luokka:Philadelphia Flyersin varaamat pelaajat Luokka:Jääkiekon maailmanmestarit Luokka:Vuonna 1973 syntyneet Luokka:Elävät henkilöt
Alonso Berruguete

Alonso González de Berruguete (n. 1488–1561) oli espanjalainen myöhäisrenessanssin ja manierismin taidemaalari, kuvanveistäjä ja arkkitehti. Berruguete syntyi Paredes de Navassa. Hänen isänsä oli taidemaalari Pedro Berruguete, jonka kuoltua vuonna 1504 hän lähti jatkamaan opintojaan Italiaan. Berrugueten tiedetään saaneen koulutusta Michelangelolta. Berruguete palasi Espanjaan vuonna 1517 ja kuoli Toledossa ilmeisesti hieman yli 70-vuotiaana. Tiedosto:Alonso González de Berruguete 001.jpg|Salome 1512–1517. Uffizi. Tiedosto:Matirio de San Sebastian (Alonso Berruguete).jpg|Pyhä Sebastian. == Lähteet == Luokka:Espanjalaiset taidemaalarit Luokka:Espanjalaiset kuvanveistäjät Luokka:Manierismin taiteilijat
Kosunen

Kosunen on suomalainen sukunimi. Nimi kuuluu vanhaan karjalaisnimistöön, mutta sen etymologia on epävarma. Se saattaa juontua venäjän vinoa tai kieroa tarkoittavasta sanasta, mutta se voi yhtä hyvin pohjautua germaanisiin Konstantinos-nimen puhuttelumuotoihin. Nimen rinnakkaismuoto on Kosonen. Suvun kanta-aluetta on Leppävirran suurpitäjä Pohjois-Savossa (käsitti myös nykyistä Varkautta ja Kangaslammia), jossa sukua tavataan vanhastaan erityisesti Niinimäen, Kurjalanrannan, Kartansalon, Varkauden ja Kurolanlahden kylissä. Sittemmin suku näyttää levinneen näistä pesäkkeistä myös Kaaville, Heinävedelle, Rantasalmelle, Tuusniemelle ja Joroisiin. Sukunimi on epäilemättä yhteydessä Etelä-Savon laajaan Kosonen-sukuun, jonka kanta-alueina pidetään Säämingin ja Kerimäen pitäjiä ja joista se on levinnyt laajalti eteläiseen Savoon ja Karjalaan. Samaan nimiperheeseen kuuluvat lisäksi Karjalan ja Kymenlaakson Kosot ja Etelä-Pohjanmaan Kosolat (jälkimmäiset polveutuvat nähtävästi 1600-luvun alussa eläneestä Lauri Kosoisesta). Kosola on käytössä talon nimenä Etelä-Pohjanmaan Ylihärmässä ja Kauhavalla. Lisäksi Pohjois-Pohjanmaalla on elänyt useita Kosunen-nimisiä sukuja, joista osa (ennen muuta Suur-Limingan seudun Kosuset) voidaan todistettavasti katsoa tulleeksi Leppävirran Kurjalanrannasta. Muhoksen Laitasaarta on asuttanut vielä 1800-luvulla suku, joka polveutunee niistä savokarjalaisista erämiehistä, joita asettui Oulujärven erämaihin 1500-luvun jälkipuoliskolla. Tämä suku lienee jättänyt jälkensä myös Oulunsalon pitäjän asutusnimistöön. Oulussa on vaikuttanut 1700-luvulla yksi Kosunen-suku, joka käytti nimestä myös porvarillisempaa varianttia Kosander. === Sukunimenä === * Alina Kosunen (s. 1998), suomalainen jalkapalloilija * Allu Kosonen (Alvar Vilho Kosunen) (1908–1965), näyttelijä, säveltäjä ja sanoittaja * Antti Kosunen (s. 1965), pääomasijoittaja ja sarjayrittäjä * Heikki Kosunen, Rele Kosunen (1962–2023), muusikko ja viihdetaiteilija * Jorma Kosunen (s. 1950), rajavartiojoukkojen eversti ja Rajakoulun ent. johtaja * Juhani Kosunen (s. 1958), pika- aitajuoksija * Kaarlo Kosunen (1899–1938), toimittaja * Kalevi Kosunen (s. 1947), nyrkkeilijä * Olli Kosunen, Olli Herman, H. Olliver Twisted (s. 1983), rocklaulaja * Svante Kosunen (1925–1988), laulaja * Tapio Kosunen, virkamies ja tutkija * Tiina Bergström-Kosunen (1963–2016), näyttelijä * Vilho Kosunen (1875–1916), näyttelijä ==Lähteet== Luokka:Sukunimet
Ruskosaharausku

Ruskosaharausku (Pristis microdon) on indopasifisella merialueella ja joissa elävä äärimmäisen uhanalainen rustokala. Toisinaan lajia ei pidetä omanaan vaan harmaasaharauskun (Pristin pristis) läntisellä indopasifisella merialueella elävänä alapopulaationa. Ruskosaharauskut ovat varsin suurikokoisia, pituutta niille voi kertyä jopa 6,5 m ja painoa 600 kg. Ruskosaharauskut voivat elää jopa 30-vuotiaiksi. Ruskosaharauskuja tavataan pääasiassa mutapohjaisilta ranta-alueilta, jokien suista sekä aikuisia yksilöitä myös joista. Ruskosaharauskut käyttävät ravintonaan pohjaeläimiä ja kaloja. Sen "sahassa" on 14-22 hammasta. Sahaansa ne käyttävät niin puolustautumiseen kuin ravinnonhankintaankin. Ruskosaharauskut lisääntyvät ovovivipaarisesti. Ruskosaharauskuihin kohdistuvat suurimmat uhat ovat elinympäristön tuhoutuminen, saastuminen ja kalastus. Ruskosaharauskujen "sahoja" myydään matkailijoille matkamuistoina ja lihaa myydään suolattuna. == Lähteet == Luokka:Rauskut Luokka:Uhanalaiset kalat Luokka:Äärimmäisen uhanalaiset lajit
Isaak Levitan

Isaak Iljitš Levitan (; 30. elokuuta (J: 18. elokuuta) 1860 Kybartai – 4. elokuuta (J: 22. heinäkuuta) 1900 Moskova) oli venäläinen taidemaalari, joka oli peredvižnikkien eli Vaeltajiksi kutsutun, kiertäviä taidenäyttelyitä järjestäneen taiteilijayhdistyksen jäsen. Hän tuli tunnetuksi realistisella ja koruttomalla maisemamaalauksellaan. Hänen maalauksissaan alakuloinen luonnonlyriikka sai yleisinhimillisen merkityksen; inhimillinen suuruus ylitti henkisen ahdistuksen. Levitan syntyi Liettuassa juutalaiseen perheeseen, jonka mukana hän muutti vuonna 1870 Moskovaan. Hän aloitti uransa varhain, ja töitä oli julkisesti näytteillä jo vuonna 1877. Hänen uransa jatkui menestyksekkäänä läpi 1880–1890-lukujen, ja sen katkaisi vasta sairauden aiheuttama kuolema elokuussa 1900, jolloin taiteilija oli 39 vuoden ikäinen. Levitan piti itse tärkeimpänä työnään monumentaalista maalausta Ikuisen levon aika: ”Siinä olen kokonaisvaltaisesti mukana, siinä on minun psyykeni ja koko minun sisimpäni.”Iliana Mejias-Ojajärvi: Venäjän maalaustaide, s. 151. Levitan oli maailmankuulu jo vuonna 1897, jolloin hänet valittiin Münchenin Sezessionin jäseneksi. Akateemikon arvonimen hän sai vuonna 1898 ja hänet kutsuttiin johtamaan Moskovan maalaus-, kuvanveisto- ja rakennustaiteen opiston maisemaluokkaa. Hän ei mennyt koskaan naimisiin ja kuoli lapsettomana. Levitan haudattiin juutalaiselle hautausmaalle Dorogomilovoon, mutta hänen jäännöksensä siirrettiin huhtikuussa 1941 Novodevitšin hautausmaalle Moskovaan. == Isaak Levitanin maalauksia == Image:Levitan SolnechnyDen1876 7.jpg|Aurinkoinen päivä, 1876 Image:LevitanII OsennPzh1880TVER.jpg|Syyspäivä, 1880 Image:Levitan VesnaVItalii.jpg|Kevät Italiassa Image:1885-1889 Birkenhain.jpg|Koivikko, 1885–1889 Image:Isaak Ilitsch Lewitan 002.jpg|Sateen jälkeen. Plöss, 1889. Image:Levitan vesna bolsh voda.jpg|Kevättulva Image:Isaak Ilitsch Lewitan 005.jpg|Iltakellot, 1892 Image:Vladimirka.jpg|Vladimirka, 1892 Image:Levitan nad vech pok28.jpg|Ikuisen levon aika, 1894 Image:Mart levitan.jpg|Maaliskuu, 1895 Image:Levitan Zolotaya Osen.jpg|Kultainen syksy, 1895 Image:LevitanI Lilii AST.jpg|Lumpeet, 1895 Image:Isaak Ilitsch Lewitan 003.jpg|Hiljaisuus, 1898 Image:Isaak Ilitsch Lewitan 001.jpg|Päivänkoite, 1900 == Lähteet == Luokka:Venäläiset taidemaalarit Luokka:Vuonna 1860 syntyneet Luokka:Vuonna 1900 kuolleet
Jean Rabe

Jean Rabe on yhdysvaltalainen kirjailija.http://kirjaseuranta.fi/Jean_Rabe/ == Teokset == Dragonlance: Viides aika: * Lohikäärmeiden aika (The Dawning of a New Age, 1996) * Kuilu avautuu (The Eve of the Maelstrom, 1998) * Myrsky nousee (The Day of the Tempest, 1997) Dhamon-saaga: * Vedenpaisumus (Downfall, 2000) * Petos (Betrayal, 2001) * Pelastus (Redemption, 2003) Age of Mortals -sarja (suomennoksessa osa Dhamon-saagaa): * Kuoleman järvi (The Lake of Death, 2004) Dragonlance: * Maquesta Kar-Thon (1995, yhdessä Tina Danielin kanssa) Dragonlance: Bridges of Time: * The Silver Stair (1999) Forgotten Realms: The Harpers: * Red Magic (1991) Endless Quest: * Secret of the Djinn (1994) * Night of the Tiger (1995) Finest Trilogy: * The Finest Creation (2004) * The Finest Choice (2005) Shadowrun: * Aftershocks (2006, yhdessä John Helfersin kanssa) Dragonlance: Stonetellers * Kapina (The Rebellion, 2007) * Kuoleman tie (Death March) == Lähteet == == Aiheesta muualla == * Kotisivut Luokka:Yhdysvaltalaiset fantasiakirjailijat Luokka:Syntymävuosi puuttuu Luokka:Elävät henkilöt
Luettelo maalin tehneistä NHL-maalivahdeista

Seuraavat maalivahdit ovat tehneet maalin NHL-ottelussa: *Ron Hextall, 8. joulukuuta 1987 *Ron Hextall, 11. huhtikuuta 1989 (pudotuspelit) *Chris Osgood, 6. maaliskuuta 1996 *Martin Brodeur, 17. huhtikuuta 1997 (pudotuspelit) *José Théodore, 2. tammikuuta 2001 *Jevgeni Nabokov, 10. maaliskuuta 2002 *Mike Smith, 19. lokakuuta 2013 *Pekka Rinne, 9. tammikuuta 2020 *Linus Ullmark, 25. helmikuuta 2023 *Alex Nedeljkovic, 18. tammikuuta 2025 Alex Nedeljkovicin tekemä maali 18. tammikuuta 2025 oli ensimmäinen kerta kun maalivahdille merkataan sekä maali, että syöttöpiste samassa NHL- ottelussa. Seuraaville maalivahdeille on merkitty maali, mutta he ovat saaneet sen vastustajan tehdessä oman maalin: *Billy Smith, 28. marraskuuta 1979 *Damian Rhodes, 2. tammikuuta 1999 *Martin Brodeur, 15. helmikuuta 2000 *Mika Noronen, 14. helmikuuta 2004 *Chris Mason, 15. huhtikuuta 2006 *Cam Ward, 26. joulukuuta 2011 *Martin Brodeur, 22. maaliskuuta 2013 ==Lähteet== Maalin tehneistä NHL-maalivahdeista Luokka:Luettelot jääkiekkoilijoista *
Nadir Afonso

Nadir Afonso Rodrigues (4. joulukuuta 1920 Chaves – 11. joulukuuta 2013 Cascais) oli portugalilainen taidemaalari, joka edusti geometrista abstraktismia. Hän osoitti kuvataiteellista lahjakkuutta jo ennen teini- ikäänsä. Afonso opiskeli Portossa ja myöhemmin, vuodesta 1946 Pariisissa. Jo vuonna 1944 Lissabonin nykytaiteen museo osti hänen teoksensa A ribeira. Hän oli alun perin arkkitehti ja teki vuosina 1951–1954 yhteistyötä Oscar Niemeyerin kanssa. Afonso omistautui vuosikymmenten ajan täysipäiväisesti maalaamiselle. Hän oli kahdesti naimisissa, ja hänellä oli viisi 1940–1980-luvuilla syntynyttä lasta. Hänen töitään on vakituisesti näytteillä myös hänen kotimaansa ulkopuolella muun muassa New Yorkissa ja Pompidou- keskuksessa. ==Lähteet== Luokka:Portugalilaiset taidemaalarit Luokka:Portugalilaiset arkkitehdit Luokka:Vuonna 1920 syntyneet Luokka:Vuonna 2013 kuolleet
Frédéric Bazille

Jean Frédéric Bazille (6. joulukuuta 1841 Montpellier, Hérault – 28. marraskuuta 1870 Beaune-la-Rolande, Loiret)britannica.com: Frédéric Bazille oli ranskalainen impressionistitaidemaalari. Bazille syntyi Montpellier’ssa keskiluokan protestanttiseen perheeseen. Hän kiinnostui kuvataiteesta Eugène Delacroix’n töiden myötä, mutta opiskeli alun perin lääketiedettä. Hän omistautui täysipäiväiselle maalaamiselle vuodesta 1864 alkaen. Bazillen läheisiä ystäviä olivat Claude Monet, Alfred Sisley ja Édouard Manet. Hänen tunnetuimpien teostensa joukkoon lukeutuu Réunion de famille (1868–1869). Taiteilija kaatui 28-vuotiaana Ranskan–Preussin sodassa. == Lähteet == == Aiheesta muualla == Luokka:Ranskalaiset taidemaalarit Luokka:Vuonna 1841 syntyneet Luokka:Vuonna 1870 kuolleet
PKU

PKU tarkoittaa seuraavia asioita: * Fenyyliketonuria, ihmisen perinnöllinen sairaus * Pekingin yliopisto, myös Beijingin yliopisto tai Beida, kiinalainen yliopisto
Lucian Freud

Lucian Michael Freud (8. joulukuuta 1922 Berliini – 20. heinäkuuta 2011 Lontoo) oli brittiläinen taidemaalari. Hänen teostensa aiheina ovat usein hänen elämänsä todelliset ihmiset. Freud syntyi Berliinissä juutalaiseen perheeseen. Hänen isänsä oli Sigmund Freudin nuorin poika Ernst Ludwig Freud (1892–1970) ja hänen veljensä oli poliitikko Clement Freud. Freud pakeni vuonna 1933 perheensä kanssa natsi-Saksasta ja sai Britannian kansalaisuuden vuonna 1939. Freudin ensimmäinen oma näyttely järjestettiin vuonna 1944. Hän matkusti kesällä 1946 Pariisiin ja sieltä useiksi kuukausiksi Italiaan, mutta hänen pääasiallisena työskentelypaikkanaan oli aina Lontoo. ==Palkintoja== Freud oli ehdolla Turner-palkinnon saajaksi vuonna 1989. Hän oli Britannian Ansioritarikunnan ja Kunniaritarien ritarikunnan jäsen. == Lähteet == ==Aiheesta muualla== * Lucian Freudin muistokirjoitus Helsingin Sanomissa. Luokka:Englantilaiset taidemaalarit Luokka:Vuonna 1922 syntyneet Luokka:Vuonna 2011 kuolleet
Clement Freud

Clement Raphael Freud (24. huhtikuuta 1924 – 15. huhtikuuta 2009) oli brittiläinen Liberaalipuolueen poliitikko. Hän oli Sigmund Freudin lapsenlapsi ja taidemaalari Lucian Freudin veli. Freud oli juutalaistaustainen. Hän syntyi Saksassa mutta pakeni perheineen natseja Britanniaan vuonna 1933. Freud meni vuonna 1950 naimisiin June Flewettin kanssa ja sai viisi lasta. Nuorena Freud työskenteli hotellien keittiöissä, kirjoitti sanomalehtiin urheilusta ja ruoasta, esiintyi suositussa koiranruokamainoksessa vuonna 1960 ja päätyi sitä kautta suosituksi esiintyjäksi radiossa ja televisiossa. Freud kirjoitti lastenkirjan Grimble (1968) ja kuusi vuotta myöhemmin sen jatko-osan Grimble at Christmas. Freud tuli politiikkaan vasta lähes 50-vuotiaana, pääsi parlamenttiin ja uusi paikkansa neljissä vaaleissa, ja istui parlamentin jäsenenä vuosina 1973–1987. Freud toimi vuosina 1974–1980 Dundeen ja vuosina 2002–2005 St Andrewsin yliopiston rehtorina. Vuosia Freudin kuoleman jälkeen häntä tutkittiin lapsiin kohdistuneiden seksuaalirikosten takia. == Lähteet == Luokka:Brittiläiset poliitikot Luokka:Vuonna 1924 syntyneet Luokka:Vuonna 2009 kuolleet
Sorvaus

thumb|Puusorvi. thumb|Puun sorvausta. Sorvaus on lastuava työstömenetelmä, jossa kappaleen pyörimisliike toimii päätyöstöliikkeenä, joka irrottaa lastun ja terän liike syöttöliikkeenä, joka määrää lastun koon. Puun sorvauksessa kappale laitetaan pyörimään sorvissa ja lastuja tekevänä teränä käytetään usein talttatukeen tuettua käsissä pidettävää talttaa. Sorvaamalla valmistetaan kappaleita, joissa on pyöreitä muotoja. Kappaleet ovat usein pyörähdyssymmetrisiä, mutta epäkeskosorvauksella voidaan valmistaa muunkin muotoisia kappaleita. Tyypillisiä sorvattavia esineitä ovat erilaiset kulhot ja pylväät, materiaaleja puu ja metalli. ==Sorvauksen osa-alueita== Puun sorvauksen osa-alueita ovat lieriö-, taso- ja ontelosorvaus. Lieriösorvauksessa aihio on yleensä kiinnitetty johteiden suuntaisesti kärkien väliin. Lieriösorvaamalla valmistetaan esimerkiksi pöytien ja tuolien jalkoja, kynttilänjalkoja, nuijia ja kaulimia. Tasosorvaamalla ja ontelosorvaamalla valmistetaan kulhoja, lautasia ja tarjottimia. Nämä kaksi sorvauksen osa- aluetta eroavat toisistaan aihion syiden suunnan suhteesta johteisiin. Tasosorvauksessa syiden suunta on kohtisuorassa johteita vastaan, ontelosorvauksessa se taas on johteiden suuntainen. Lisäksi sorvaustekniikat voidaan jakaa myös leikkaavaan sorvaukseen ja kaapivaan sorvaukseen, jotka eroavat toisistaan käytettävien talttojen sekä lastun irrottamistavan osalta.http://www03.edu.fi/oppimateriaalit/puutuoteteollisuus/kasityovaltainen_pienteollisuus/sorvaus/index.html ==Sorvi== Puusorvissa työkappale kiinnitetään karaan, jota moottori pyörittää vaihteiston välityksellä. Kara on kiinnitetty tukevasti johteisiin, jotka ovat tarkalleen karan akselin suuntaiset. Johteisiin on asennettu siirrettävä kärkipylkkä ja talttatuki. Lyhyehkö työkappale voidaan kiinnittää ainoastaan karaan, mutta pidemmät työkappaleet on myös tuettava kärkipylkällä. ==Sorvitaltat== Sorvauksessa käytettävät taltat on suunniteltu erityisesti sorvaukseen soveltuvuutta silmällä pitäen. Tyypillisiä talttoja ovat kourutaltat eli onsitaltat, suorataltat ja katkaisutaltat. Kulhojen sorvaukseen soveltuvat hyvin kulhotaltat. Erikoisempia keksintöjä edustavat rengas­taltat ja putkitaltat. Metalleja sorvattaessa käytetään kiinteitä terävarsia, koska metalleja työstettäessä toleranssit ovat huomattavasti pienempiä. Myös kappaleiden pyörimisnopeudet ovat paljon suurempia. ==Lähteet== == Aiheesta muualla == Luokka:Puuntyöstö Luokka:Käsityötekniikat Luokka:Valmistustekniikka
Maurycy Gottlieb

Maurycy Gottlieb (helmikuu 1856 – 17. heinäkuuta 1879) oli puolanjuutalainen taidemaalari. Rikkaan öljynjalostamonomistajan poika opiskeli aluksi Lvovissa, pääsi sitten Wienin taideakatemiaanGeorge J. Lerski, Historical Dictionary of Poland, 966-1945 (Westport, CT: Greenwood Press, 1996), 170. Artikkelin teksti Questia-palvelussa (vaatii tilauksen) . ja sai myöhemmin opetusta Jan Matejkolta Krakovassa. Gottlieb voitti 20-vuotiaana kultamitalin müncheniläisessä taidekilpailussa. Tunnustus tuli teoksesta Shylock ja Jessica, joka pohjautuu William Shakespearen Venetsian kauppiaaseen. Vaikka Gottlieb kuoli hyvin nuorena, 23-vuotiaana, häneltä on säilynyt yli kolmesataa teosta. Taiteilijan veli Léopold Gottlieb syntyi vasta isonveljensä jo kuoltua. == Teoksia == Tiedosto:Shylock and Jessica 1876.jpg|Shylock ja Jessica, 1876. Tiedosto:Maurycy Gottlieb - Jews Praying in the Synagogue on Yom Kippur.jpg|Juutalaiset rukoilevat jom kippurina, 1878. Tiedosto:Gottlieb Recha welcoming her father.jpg|Recha tervehtii isäänsä, 1877. Tiedosto:The Exile Of The Moors From Granada.jpg|Maurien maanpako Granadasta, 1878 Tiedosto:Maurycy Gottlieb 1879.jpg|Gottliebin omakuva vuodelta 1879. ==Lähteet== Luokka:Puolalaiset taidemaalarit Luokka:Vuonna 1856 syntyneet Luokka:Vuonna 1879 kuolleet
Lübecker Hafen-Gesellschaft

Lübecker Hafen-Gesellschaft mbH (LHG) on Lyypekin sataman useimpia terminaaleja operoiva saksalainen satamayhtiö. Yhtiön kotipaikka sijaitsee Lyypekissä. Yhtiö työllistää noin 1 050 ihmistä. Lübecker Hafen-Gesellschaftin omistavat Lyypekin kaupunki (74,9 %) ja RREEF PAN-EUROPEAN INFRASTRUCTURE TWO LUX S. à r.l. (25,1 %). Lyypekin satama on suomalaisen Finnlines- rahtivarustamon tärkein satama. 24\. toukokuuta 2007 Lyypekin satamissa alkoivat runsaan kuukauden jatkuneet työtaistelutoimet, joilla vastustettiin Lübecker Hafen-Gesellschaftin suunniteltua yksityistämistä. Työntekijät muun muassa lopettivat ylitöiden tekemisen. == Terminaalit == *Konstinkai *Nordlandkai *Schlutup *Seelandkai *Skandinavienkai Yhdessä nämä terminaalialueet muodostavat pääosan Saksan suurimmasta Itämeren satamasta. == Kuvia == Kuva:Travemuende-Faehrhafen 02.jpg|M/S Transeuropa Skandinavienkaissa. Kuva:Travemuende-Faehrhafen 03.jpg|Satama-aluetta. Kuva:Finnclipper.jpg|M/S Finnclipper satamassa. Kuva:Nordölink.jpg|M/S Lübeck Link satamassa. == Lähteet == == Aiheesta muualla == *Lübecker Hafen- Gesellschaft mbH Luokka:Saksalaiset yritykset Luokka:Lyypekin satama
Birth / The End

__NOTOC__ Birth / The End on suomalaisen heavy metal -yhtye Agonizerin ensimmäinen studioalbumi. Albumi sai runsaasti julkisuutta yhtyeen järjestettyä albumin julkistamiskonsertin 1400 metrin syvyydessä Pyhäsalmen kaivoksessa, päästen näin Guinnessin ennätysten kirjaan. ==Kappaleet== # # # # # # # # ==Kokoonpano== * Pasi Kärkkäinen – laulu * Patrik Laine – koskettimet * Atte Palokangas – rummut * J-P Perälä – kitara * Joni Laine – kitara * Jussi Tikka – basso == Arvostelut == * About.com: About.com: Album review * The Metal Observer: 7/10The Metal Observer: Album review * Soundi: Soundi: Levyarvio == Lähteet == == Aiheesta muualla == * * Luokka:Vuoden 2007 esikoisalbumit Luokka:Suomalaiset metallialbumit
Doug Bentley

Douglas Wagner Bentley (3. syyskuuta 1916 Delisle, Saskatchewan – 24. marraskuuta 1972 Saskatoon, Saskatchewan) oli kanadalainen jääkiekkoilija, joka pelasi 13 kautta National Hockey Leaguessa seuroinaan Chicago Black Hawks ja New York Rangers. Doug Bentley teki NHL historiaa kaudella 1942–43 pelatessaan samassa ketjussa veljiensä Maxin ja Regin kanssa. Ketju oli NHL:n historian ensimmäinen kolmen veljeksen muodostama ketju. == Tilastot == 1939–40 Chicago Black Hawks NHL 39 12 7 19 12 2 0 0 0 0 1940–41 Chicago Black Hawks NHL 46 8 20 28 12 5 1 1 2 4 1941–42 Chicago Black Hawks NHL 38 12 14 26 11 3 0 1 1 4 1942–43 Chicago Black Hawks NHL 50 33 40 73 18 – – – – – 1943–44 Chicago Black Hawks NHL 50 38 39 77 22 9 8 4 12 4 1945–46 Chicago Black Hawks NHL 36 19 21 40 16 4 0 2 2 0 1946–47 Chicago Black Hawks NHL 52 21 34 55 18 – – – – – 1947–48 Chicago Black Hawks NHL 60 20 37 57 16 – – – – – 1948–49 Chicago Black Hawks NHL 58 23 43 66 38 – – – – – 1949–50 Chicago Black Hawks NHL 64 20 33 53 28 – – – – – 1950–51 Chicago Black Hawks NHL 44 9 23 32 20 – – – – – 1951–52 Saskatoon Quakers PCHL 35 11 14 25 12 13 6 6 12 4 1951–52 Chicago Black Hawks NHL 8 2 3 5 4 – – – – – 1952–53 Saskatoon Quakers WHL 70 22 23 45 37 13 6 3 9 14 1953–54 Saskatoon Quakers WHL 42 8 13 21 18 – – – – – 1953–54 New York Rangers NHL 20 2 10 12 2 – – – – – 1954–55 Saskatoon Quakers WHL 61 14 23 37 52 – – – – – 1955–56 Saskatoon-Brandon WHL 60 7 26 33 21 – – – – – 1957–58 Saskatoon Regals/St. Paul Saints WHL 19 11 16 27 0 – – – – – 1961–62 Los Angeles Blades WHL 8 0 2 2 2 – – – – – NHL yhteensä 565 219 324 543 217 23 9 8 17 12 == Katso myös == * The Hockey Newsin luettelo 100 parhaasta NHL-pelaajasta == Lähteet == Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1916 syntyneet Luokka:Vuonna 1972 kuolleet
Punk-House

Punk-House on suomalaisen Problems? -yhtyeen ensimmäinen kokoelmalevy. Se julkaistiin vuonna 1995. == Kappaleet == # # # # # # # # # # # # # # # # # # # # # Luokka:Vuoden 1995 kokoelma-albumit Luokka:Problemsin albumit
Niin että riittää...

Niin että riittää... on suomalaisen Problems? -yhtyeen 6. studioalbumi. Se julkaistiin vuonna 1998. == Kappaleet == # # # # # # # # # # # # # == Arviot == * Soundi: Soundi == Lähteet == Luokka:Vuoden 1998 albumit Luokka:Problemsin albumit
Reaaliajassa

Reaaliajassa on suomalaisen Problems? -yhtyeen 7. studioalbumi. Se julkaistiin vuonna 1999. == Kappaleet == # # # # # # # # # # # # # == Arviot == * Soundi: Soundi == Lähteet == Luokka:Vuoden 1999 albumit Luokka:Problemsin albumit
Glaukos (merenjumala)

Glaukos (, ) oli kreikkalaisessa mytologiassa alun perin boiotialainen kalastaja, jonka eri traditioissa mainitut vanhemmat Athenaios luettelee seuraavasti:Athenaios, Deipnosofistai (Oppineet pidot') 7. c 48 (engl. käännös) * Kopeos * Polybos ja Euboia * Anthedon ja Alkyone * Poseidon ja nymfi Naias Glaukos löysi loihditun yrtin, joka herätti hänen pyydystämänsä kalat takaisin eloon. Hän päätti maistaa sitä itsekin, ja yrtti teki hänet kuolemattomaksi, mutta muutti myös hänen kätensä eviksi ja jalkansa kalan pyrstöksi. Tämä pakotti hänet pysyttelemään ikuisesti meressä; muutos, joka ei miellyttänyt Glaukosta aluksi ollenkaan. Okeanos ja Tethys ottivat hänet kuitenkin hyvin vastaan, ja hänet hyväksyttiin nopeasti meren jumaluuksien parissa. Täällä hän oppi myös ennustamisen taidon. Muututtuaan merenjumalaksi Glaukos rakastui nymfi Skyllaan, mutta tämä kammoksui hänen kalamaista ulkonäköään ja pakeni maalle Glaukoksen yrittäessä lähentyä häntä. Glaukos pyysi Kirkeä valmistamaan rohtoa, joka saisi Skyllan rakastumaan häneen, mutta Kirke rakastuikin Glaukokseen. Kirke yritti voittaa Glaukoksen omakseen sanoilla pyytäen tätä hylkäämään Skyllan ja jäämään hänen luoksensa, mutta Glaukos vastasi, että puut kasvaisivat meren pinnasta ja meriheinä korkeimmilla vuorilla ennen kuin hän lakkaisi rakastamasta Skyllaa. Raivoissaan Kirke myrkytti lähteen, jossa Skyllalla oli tapana käydä uimassa, ja tämä muuttui kauhistuttavaksi hirviöksi, jolla oli kaksitoista jalkaa ja kuusi koiranpäätäOvidius, Muodonmuutoksia xiv.1-74 (engl. käännös). Euripideen näytelmässä Orestes Glaukos on Nereuksen poika, joka auttoi Menelaosta tämän kotimatkalla hyvin neuvoin. Yhden version mukaan hän olisi rakentanut aikanaan Argo-laivan, ja toimineen argonauttien retkellä sen perämiehenä; tähän liittyen uskottiin, että hän tulisi merihädässä olevien merimiesten avuksi oltuaan itsekin aiemmin sellainen. Yleisemmän version mukaan Glaukos vain ilmestyi merellä argonauteille ja kertoi heille tulevastaApollonios Rhodios, Argonautika 1.1296-1325 (engl. käännös). Hänet tunnettiinkin paikkansapitävien ennustusten antajana, ja hän usein auttoi merenkävijöitä neuvoillaan. == Lähteet == Luokka:Antiikin Kreikan jumalat Luokka:Kreikkalaisen mytologian muodonmuutokset Luokka:Argonautit
Tästä tähän

Tästä tähän on suomalaisen Problems? -yhtyeen toinen kokoelma-albumi. Se julkaistiin vuonna 2001. == Kappaleet == # # # # # # # # # # # # # # # # # # # # == Lähteet == Luokka:Vuoden 2001 kokoelma-albumit Luokka:Problemsin albumit
Salvador Espriu

Salvador Espriu i Castelló (10. heinäkuuta 1913 – 22. helmikuuta 1985) oli katalonialainen kirjailija ja runoilija. Hän kuului katalaaninkielisen kirjallisuuden keskeisiin nimiin. Espriu syntyi Santa Coloma de Farnersissa lakimiehen pojaksi ja vietti lapsuutensa Barcelonan ja Arenys de Marin välillä. Hän julkaisi ensimmäisen kirjansa espanjaksi 16-vuotiaana ja lähti 1930-luvulla Barcelonan yliopistoon. Ensimmäinen runoteos on vasta vuodelta 1946. Espriulle myönnettiin lukuisia palkintoja, ja hänen tuotantoaan on käännetty useille kielille. Hänellä oli kunniatohtorin arvot Toulousen ja Barcelonan yliopistoilta. Espriun tunnetuimpien teosten joukkoon lukeutuu La pell de brau (1960). Hän kuoli Barcelonassa 71-vuotiaana. Luokka:Katalonialaiset kirjailijat Luokka:Espanjalaiset runoilijat Luokka:Vuonna 1913 syntyneet Luokka:Vuonna 1985 kuolleet
Bryan Hextall

Bryan Aldwyn Hextall (31. heinäkuuta 1913 Grenfell, Saskatchewan – 25. heinäkuuta 1984) oli kanadalainen, maalintekijänä kunnostautunut NHL- jääkiekkoilija. Laitahyökkääjä Hextall pelasi uransa New York Rangersissa. Hän oli avainpelaaja Stanley Cupin Rangersille 1940 voittaneessa kokoonpanossa ja teki muun muassa ratkaisuottelun voittomaalin. Hänen ammattilaisuransa kattoi vuodet 1936–1948. Bryan on entisten NHL-pelaajien Bryan Hextall Jr ja Dennis Hextallin isä sekä maalivahtina liigassa kunnostautuneen Ron Hextallin isoisä. == Saavutuksia == * Stanley Cup 1940 * NHL:n paras maalintekijä 1942 * Hockey Hall of Fameen 1969 Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1913 syntyneet Luokka:Vuonna 1984 kuolleet
Sven Rydell

Sven Åke Algot Rydell (14. tammikuuta 1905 Göteborg – 4. huhtikuuta 1975) oli ruotsalainen jalkapalloilija, joka edusti ruotsalaista Holmens IS:ää ja Örgryte IS:ää. Pelipaikaltaan Rydell oli hyökkääjä. Rydell oli yksi 1920-luvun parhaista ruotsalaisia jalkapalloilijoita. Hänen suurimmat vahvuutensa olivat maalintekotehot: hän teki 43 pelaamassaan A-maaottelussa peräti 49 maalia. Pariisin olympialaisissa 1924 Rydell voitti pronssia Ruotsin joukkueessa. Rydell oli pitkään eniten A-maaottelumaaleja tehnyt ruotsalainen jalkapalloilija, kunnes Zlatan Ibrahimović ohitti hänet tilastossa syyskuussa 2014. == Saavutuksia == * 43 pelattua A-maaottelua * Olympiapronssia vuonna 1924 * 156 maalia Allsvenskanissa == Seurat == * 1920–1924 Holmens IS * 1924–1930 Örgryte IS * 1930–1931 Redbergslids IK * 1931–1934 Örgryte IS == Lähteet == Luokka:Ruotsalaiset jalkapalloilijat Luokka:Ruotsalaiset olympiamitalistit Luokka:Vuonna 1905 syntyneet Luokka:Vuonna 1975 kuolleet
Eurooppa 3

Eurooppa 3 on suomalainen Turun seudulta lähtöisin oleva popmusiikkia tekevä yhtye, jonka menestynein ja tunnetuin kappale on vuonna 1989 levytetty "Älä unohda minua". Yhtyeen viimeisin pitkäsoitto on vuonna 2010 julkaistu "Tule tyttö". V.V. Riihiluoma mainitsee yhtyeen keskustelufoorumilla että yhtyettä voidaan pitää myös piikkiöläisenä, koska yhtye sai alkunsa Piikkiön Toivonlinnassa ja Eurooppa 3:lla oli vuosia treenikämppä Harvaluodon saaressa. Vuonna 2010 Eurooppa 3 julkaisi pitkän tauon jälkeen ensin kokoelmalevyn Älä unohda minua ja 22.9. uuden pitkäsoiton Tule tyttö. Yhtye niitti menestystä erityisesti 1990-luvulla. Eurooppa 3 on tehnyt uutta levyä vuodesta 2018 lähtien. == Biografia == === Viimeisin kokoonpano === * V.V. Riihiluoma, laulu, kitara * Panu Riihiluoma, piano, koskettimet * Erkka Makkonen, kitara * Petteri Riihiluoma, basso * Markku Tuomi, rummut === Yhtyeessä aiemmin soittaneet === * Aarni Varjonen, basso, kitara, laulu * Juha Tähkämaa, rummut * Oke Rouhe, basso *Mika Lundgren, basso * Samuel Kallio, kitara * Kimmo Vainio, basso * Anssi Leppänen, rummut * Macce Taanila, rummut * Keke Sipilä, kitara === Levyillä vierailleet muusikot === * Jokke Seppälä, taustalaulu * Kari Rantanen, taustalaulu * Taina Mettälä, taustalaulu * Visa Törmälä, tenorisaksofoni * Juhani Selänniemi, alttosaksofoni * Pekka Vaaherkumpu, trumpetti * Jari Laasanen, taustalaulu * Kerstin Tchermij, taustalaulu * Virpi Lummevuo, taustalaulu * Elina Haapamäki, taustalaulu * Ruut Takkula, viulu == Diskografia == * * * * * * == Lähteet == Luokka:Suomalaiset popyhtyeet
Rochefourchat

Rochefourchat [rošfur'ša] on kunta Drômen departementissa Rhône-Alpesin hallintoalueella Ranskassa. Kunta kuuluu Dien arrondissementtiin ja La Motte- Chalanconin kantoniin. Kunnassa oli yksi asukas vuoden 2007 väestönlaskennassa ja väestötiheys oli 0,1 as./km². Ainoa asukas on 30–44-vuotias mies. Rochefourchatin pinta-ala on 12,74 neliökilometriä. Rochefourchat’n naapurikunnat ovat Les Tonils lännessä, La Chaudière pohjoisessa, Pradelle koillisessa sekä Saint-Nazaire-le-Désert muissa ilmansuunnissa. Rochefourchat’sta on matkaa Pradelleen 3,8 kilometriä, Saint-Nazaire-le- Désertiin 3,9 km, Les Tonilsiin 4,3 km, La Chaudièreen 4,4 km, Bretteen 5,2 km, Bézaudun-sur-Bîneen 6,4 km ja Pennes-le-Seciin 7 km. == Väkiluvun kehitys == Vuosi Väkiluku Vuosi Väkiluku 1968 6 1990 2 1975 2 1999 1 1982 3 2007 1 Lähde: == Lähteet == == Aiheesta muualla == * Rochefourchat sur Office du Tourisme de la Vallée de la Roanne * Rochefourchat INSEEn sivuilla * Rochefourchat Lion1906:n sivuilla Luokka:Drômen kunnat
VY Canis Majoris

VY Canis Majoris (VY CMa) on punainen hyperjättiläistähti Ison koiran tähdistössä. Se on yksi suurimmista tunnetuista tähdistä; tähden säteen on arvioitu vastaavan jopa 1300–1540 Auringon sädettä. Tähden massa kuitenkin vastaa vain noin 17 Auringon massaa. VY Canis Majoris sijaitsee noin 3 820 valovuoden etäisyydellä Maasta. Toisin kuin useimmat hyperjättiläiset, VY Canis Majoris ei ole osa kaksois- tai suurempaa usean tähden järjestelmää, vaan se on yksittäinen tähti. == Koko == Tuoreimman arvion mukaan VY Canis Majoriksen säde vastaa noin 1300–1540 Auringon sädettä. Erään vanhemman arvion mukaan tähden säde vastaisi jopa 1800–2100 Auringon sädettä, mikä tekisi siitä suurimman tunnetun tähden. Auringon paikalle asetettuna VY Canis Majoriksen pinta olisi Jupiterin radan ulkopuolella, joidenkin arvioiden mukaan jopa Saturnuksen rataakin kauempana. == Lähteet == == Aiheesta muualla == * Video Maan, Auringon, Siriuksen ja VY Canis Majoriksen kokovertailusta Luokka:M-spektriluokan hyperjättiläiset Luokka:Puolisäännölliset muuttujat Luokka:Seulonnan keskeiset artikkelit
Kalevi Laitinen (luistelija)

Veikko Kalevi Laitinen (3. lokakuuta 1919 Kuusankoski – 17. kesäkuuta 1995 Kauniainen) oli suomalainen pikaluistelija. Kalevi Laitinen aloitti uransa Helsingin Luistelijain edustajana ennen sotia vuonna 1938. Jatkosodassa hän menetti toisen silmänsä, mutta jatkoi sodan jälkeen luistelu-uraansa Laitinen edusti Suomea pikaluistelijana kaksissa olympialaisissa. Sankt Moritzin 1948 kisoissa hän oli parhaimmillaan seitsemäs 1 500 metrin matkalla ajalla 2.20,3. Oslon 1952 kisoissa hänen paras sijoituksensa oli 21:s 500 metrin matkalla. Maailmanmestaruuskilpailuissa hän sijoittui 5 000 metrillä viidenneksi Oslossa 1947 ja oli yhteispisteissä yhdeksäs Helsingissä 1948. Suomen mestaruuden hän voitti yhteispisteissä neljästi ja lisäksi 11 matkamestaruutta vuosina 1945–1951. Merkittävää oli myös se, että hän rikkoi vuonna 1949 Ossi Blomqvistin vuonna 1928 luisteleman 10 000 metrin matkan Suomessa luistellun Suomen ennätyksen ajalla 17.42,9. == Saavutuksia == * Olympiakisoissa seitsemäs 1 500 metrillä, 15:s 5 000 metrillä, 17:s 500 metrillä ja keskeytti 10 000 metrillä Sankt Moritzissa 1948 * Olympiakisoissa 21:s 500 metrillä, 22:s 5 000 metrillä ja 24:s 1 500 metrillä Oslossa 1952 * MM-kisoissa yhdeksäs yhteispisteissä Helsingissä 1948 * EM-kisoissa yhteispisteissä neljäs 1946 ja yhdestoista 1951 * SM-kultaa yhteispisteissä 1947, 1948, 1949 ja 1951, lisäksi 11 matkamestaruutta == Lähteet == * === Viitteet === Luokka:Suomalaiset pikaluistelijat Luokka:Vuonna 1919 syntyneet Luokka:Vuonna 1995 kuolleet
Teo Macero

Attilio Joseph ”Teo” Macero (30. lokakuuta 1925 Glens Falls, New York, Yhdysvallat – 19. helmikuuta 2008 Riverhead, New York, Yhdysvallat) oli yhdysvaltalainen äänilevytuottaja sekä jazzsäveltäjä ja -saksofonisti. Palveltuaan Yhdysvaltain laivastossa Macero muutti vuonna 1948 New Yorkin kaupunkiin, jossa hän valmistui Juilliard School of Musicista vuonna 1953. Hän teki uransa varhaisessa vaiheessa yhteistyötä Charles Mingusin kanssa. Macero työskenteli Columbia Recordsille vuodesta 1957 1980-luvun loppuun saakka. Hänen tunnetuimpia töitään on Miles Davisin albumi Kind of Blue (1959). Macero tuotti Davisin ohella muiden muassa Charles Mingusia, Duke Ellingtonia, Ella Fitzgeraldia, Thelonious Monkia, Johnny Mathisia, Count Basieta, Dave Brubeckia, Tony Bennettiä, Charlie Byrdiä ja Stan Getziä. Macero kuoli 82-vuotiaana vuonna 2008. == Lähteet == == Aiheesta muualla == Luokka:Miles Davis Luokka:Vuonna 1925 syntyneet Luokka:Vuonna 2008 kuolleet Luokka:Yhdysvaltalaiset jazzmusiikin säveltäjät Luokka:Yhdysvaltalaiset jazzsaksofonistit Luokka:Yhdysvaltalaiset musiikkituottajat
Animatronic

Animatronic on norjalaisen black metal -yhtye The Kovenantin kolmas albumi. Se julkaistiin vuonna 1999. Animatronic on yhtyeen ensimmäinen albumi uudella The Kovenant -nimellä. == Kappaleet == # # # # # # # # # # == Kokoonpano == * Lex Icon – laulu, bassokitara, kosketinsoitin, musiikkiohjelmointi * Psy Coma – kitara, kosketinsoitin, musiikkiohjelmointi * Eileen Küpper – laulu * Von Blomberg – rummut === Muut tekijät === * Siggy Bemm – tuottaja * Matthias Klinkmann – äänittäjä * Per Heimly – valokuvat == Arvostelut == * AllMusic: * Soundi: == Lähteet == == Aiheesta muualla == * * Luokka:Vuoden 1999 albumit Luokka:The Kovenantin albumit
Wolverine Blues

Wolverine Blues on death metal -yhtye Entombedin vuonna 1993 julkaistu kolmas studioalbumi. Sitä pidetään yleisesti yhtenä merkittävimmistä Entombed- julkaisuista, sekä myös melko merkittävänä albumina koko death metal -genren kannalta. Levyn päätösraita "Out of Hand" on julkaistu myös EP:nä. == Kappaleet == Kaikki sovitukset Entombed. # # # # # # # # # # == Kokoonpano == * Lars-Göran Petrov – laulu * Alex Hellid – kitara * Ulf Cederlund – kitara, tamburiini * Lars Rosenberg – basso * Nicke Andersson – rummut, kitara == Aiheesta muualla == * Wolverine Blues discogs.com -sivustolla * Luokka:Vuoden 1993 albumit Luokka:Ruotsalaiset death metal -albumit
Etelä-Keuruu

Etelä-Keuruu on kylä Keuruun kaupungissa. Se alkaa keskustaajaman tuntumasta jatkuen Mäntän rajalle asti kantatie 58:n molemmin puolin. Kylä jakautuu useisiin pienempiin kyläyhteisöihin ja kylässä asuu yhteensä yli 500 ihmistä. Vakituiseen asuinkäyttöön suunniteltuja taloja kylässä on noin 300. Etelä- Keuruulla toimii Pohjoislahden ala-aste, Pohjoislahden lainausasema, Iso-Kirja opisto, Hoskarin hevostalli, Ratsastuskoulu Ponilaakso sekä Nikolaintalo Liukko. Etelä-Keuruulla on myös paljon vapaa-ajan asuntoja, minkä seurauksena kylän asukasluku moninkertaistuu joka kesä. == Lähteet == ==Aiheesta muualla== * Etelä-Keuruun kylän kotisivut * Nikolaintalo Liukko Luokka:Keuruun kylät
S.E.T.I. (albumi)

S.E.T.I.on norjalaisen metallimusiikkiyhtye The Kovenantin neljäs albumi. Se julkaistiin vuonna 2003. ==Kappaleet== #"Cybertrash" – 5:57 #"Planet of the Apes" – 4:04 #"Star By Star" – 4:25 #"Via Negativa" – 5:59 #"Stillborn Universe" – 5:23 #"Acid Theater" – 4:10 #"The Perfect End" – 6:50 #"Neon" – 5:46 #"Keepers of the Garden" – 5:50 #"Pantomime" – 6:23 #"Hollow Earth" – 5:44 #"Industrial Twilight" – 7:02 ==Tekijät== *Lex Icon - Laulu/Bassokitara/Koskettimet/Ohjelmointi *Psy Coma - Kitarat/Koskettimet/Ohjelmointi *Angel - Guitar *Eileen Kupper - Taustalaulu *Von Blomberg - Rummut === Kiertueelle tulleet uudet jäsenet === * Küth - Rummut * Brat - Koskettimet == Arvostelut == * Desibeli.net: * Imperiumi: 8½/10 * Soundi: == Lähteet == == Aiheesta muualla == * * Luokka:Vuoden 2003 albumit Luokka:The Kovenantin albumit
Ville Mattila

Herman Vilhelm ”Ville” Mattila (9. maaliskuuta 1903 Haapavesi – 11. heinäkuuta 1987 Haapavesi) oli suomalainen hiihtäjä ja olympiamitalisti. Mattila oli mukana Chamonix'n 1924 talviolympialaisten sotilaspartiohiihdossa hopeaa voittaneessa Suomen joukkueessa. Sankt Moritzin 1928 talviolympialaisissa Mattila sijoittui 18 kilometrin hiihdossa kymmenenneksi. Samana vuonna hän sijoittui Salpausselän kisojen 50 kilometrin hiihdossa neljänneksi. == Lähteet == Luokka:Suomalaiset maastohiihtäjät Luokka:Suomalaiset olympiamitalistit Luokka:Vuonna 1903 syntyneet Luokka:Vuonna 1987 kuolleet
Kuwahara

Kuwahara on japanilainen polkupyörävalmistaja. Yritys on tunnettu erityisesti BMX-pyöristään http://www.sheldonbrown.com/japan.html#kuwahara. Sentaro Kuwahara perusti yrityksen 1930-luvulla Osakassa ja aluksi se toimi perheyrityksenä. Vuonna 1945 yrityksen toiminta keskeytyi toisen maailmansodan takia, mutta jatkui vuonna 1956, jolloin se toimitti ensimmäiset pyörät ulkomaille. Sentaro Kuwahara kuoli 1960 jolloin hänen poikansa Masao Kuwahara ryhtyi johtamaan yrityksen toimintaa. Hänen tavoitteenaan oli laajentaa toimintaa. 1960-luvulla polkupyöräilyn suosio Yhdysvalloissa kasvoi ja vuosina 1968-1972 Kuwahara valmisti pyöriä alihankintana muille merkeille, kuten Schwinn. Nykyään Kuwaharan nimellä myydään pyöriä Saksassa, Suomessa, Australiassa, Japanissa ja Kanadassa. Kuwaharan polkupyörä esiintyy myös Steven Spielbergin elokuvassa E.T. – The Extra Terrestrial ==Lähteet== ==Aiheesta muualla== * http://www.kuwaharabicycles.com/ Luokka:Japanilaiset teollisuusyritykset Luokka:Polkupyörävalmistajat